На основу Решења о банкротству стечајног судије Привредног суда у Београду, 45 СT 4663 од 02.11.2011. године, а у складу са чланoвима 131., 132. и 133. Закона о стечају («Службени гласник Републике Србије» број 104/2009) и Националним стандардом број 5 о начину и поступку уновчења имовине стечајног дужника («Службени гласник Републике Србије» број 13/2010.), стечајни управник стечајног дужника

**''ЕУРОЛУКСПЕТРОЛ- ЕЛП'' доо у стечају из Београда, Михаила Богићевића бр.7.**

**ОГЛАШАВА**

 **продају дела имовине јавним прикупљањем понуда**

**Предмет продаје** је непокретна и покретна имовина у власништву стечајног дужника “Еуролукспетрол- Елп“ доо, у стечају, Београд, М.Богићевића бр.7., коју чине:

**I.** Бензинске станице као целине, са припадајућим земљиштем, објектима и свим пратећим садржајима, опремом и другом имовином, и то :

1. БС Трстеник, Доњи Рибник (објекат БС 101 м2, надстрешница од 210 м2, инфраструктура, **без земљишта**), све уписано у ЛН 379 на КП 643 КО Доњи Рибник, са опремом и другом покретном имовином, према спецификацији датој у процени вредности;

2. БС Вршац Београдски пут бб, (објекат БС 107 м2, надстрешница од 290,06 м2, објекат за производњу, прераду и транспорт нафте, деривата нафте и гаса од 68 м2, земљиште са инфраструктуром од 1.564 м2) све уписано у ЛН 13434 на КП 18401 КО Вршац, са опремом и другом покретном имовином, према спецификацији датој у процени вредности;

**II**. Земљиште намењено за изградњу бензинских станица :

1. Горњи Милановац, KO Г.Милановац, КП. 50054/6, површине 43a 37m2, град.грађевинс,

2. Дољевац, KO Oрљане, K. П. 4755 i 4756, укупне површине 1ha 23a 89m2, пољопривр.,

3. Крушевац, KO Мудраковац,у Мудраковцу на KП 1298/18, површине 50a 82m2 КП

 1298/17, површине 312m2 у идеалном делу од 1/2, гр. грађев.земљ. изван грађ. подручја,

4. Фекетић, КО Фекетић, на КП. 6252/7, површине 3ha 23a 92m2, пољопривредно земљ.,

5.Остало грађевинско земљиште у Новом Саду, дуж аутопута Београд - Суботица,уписано

 у ЛН 268 КО Н.Сад III, на КП 158/1 површине 92a i 48м2, KP 158/3 површине 8а и 61м2

 и КП 158/4 површине 2а и 76м2, на потесу Велики рит.

**III**. Покретна опрема:

1.Пилон- горњи део, некомплетан

2.Мини тотем 1,30х 0,80 м (2 комада)

**IV.** Имовина ближе описане у тачки I, II и III предходног става се продаје појединачно. Уколико понуђач има намеру да купи више појединачних целина или целокупну имовину која је предмет продаје у обавези је да поступи у складу са стицањем права на учешће, за сваку појединачну целину.

Процењена вредност бензинских станица, земљишта, осталог градског грађевинског земљишта, покретне опреме који су предмет продаје и висина депозита у поступку јавног прикупљања понуда је:



|  |
| --- |
|  |
|  |  |

**Укупно процењене вредности покретне и непокретне имовине, износе 1.892.172,60 евра. Депозит је 20 % од процењене вредности.**

**Цене су без пореза. Порез на пренос апсолутних права и ПДВ пада на терет купца.**

**Обрачун и уплате се врше према средњем курсу НБС на дан уплате.**

Процењенa вредност ниje минимално прихватљивa вредност, нити je на ма који други начин обавезујућa или опредељујућa за понуђача приликом одређивања висине понуде.

**Крајњи рок** за достављање понуда је **04.04.2016**. године до 12 часова, у просторијама у Београду, ул. Михаила Богићевића број 7, спрат 2.

Право на учешће имају сва правна и физичка лица која:

1. након добијања профактуре, извршене уплату ради откупа продајне документације у бруто износу од 60.000,00 динараза имовину под редним бројем I и II а 2.400,00 динара за имовину под редним бројем III(профактура се може преузети сваког радног дана до 28.03.2016. године у периоду од 10 до 14 часова у просторијама стечајног управника у Михаила Богићевића број 7, спрат 2.;
2. уплате **депозит** у наведеном износу на текући рачун стечајног дужника број 200-2238140102862-64 код Банка Поштанска Штедионица АД Београд, или положе неопозиву првокласну банкарску гаранцију наплативу на први позив, најкасније **5** радних дана пре одржавања продаје (рок за уплату депозита је 28.03.2016.г). У случају да се као депозит положи првокласна банкарска гаранција, оригинал исте се ради провере заједно са Обрасцем пријаве доставља стечајном управнику са копијом банкарске гаранције или оверенa копија уплате депозита до 28.03.2016.године. У случају да је учесник који предаје пријаву правно лице, стечајном управнику се доставља и извод из регистрације и ОП образац. Уколико на јавном отварању писмених понуда победи Купац који је депозит обезбедио банкарском гаранцијом, исти мора измирити износ депозита у року од 48 **сати** од дана проглашења за најуспешнијег понуђача, а пре потписивања купопродајног уговора, након чега ће му бити враћена гаранција;
3. потпишу Изјаву о губитку права на враћање депозита. Изјава чини саставни део продајне документације.

**Детаљне услове продаје** сва заинтересована лица могу преузети на адреси стечајног управника, ул. Михаила Богићевића број 7, спрат 2. сваког радног дана од 10 до 15 часова, а најкасније 5 радних дана пре истицања рока за подношење понуде.

Прихватају се искључиво запечаћене понуде са назнаком ''Понуда'' на коверти и назнаком да се понуда односи на продају имовине «Еуролукспетрол-Елп» доо у стечају из Београда.

**Запечаћена коверта са понудом треба да садржи:**

- пријаву за учешће на јавном прикупљању понуда потписану лично или од стране овлашћеног лица и доказ да је у питању овлашћено лице;

- безусловну понуду, уз навођење јасно одређеног износа на који понуда гласи;

- доказ о уплати депозита или копију гаранције;

- потписану изјаву о губитку права на повраћај депозита.

- фотокопију пуномоћја овереног пред судом за заступање на јавном отварању писмених понуда, ако отварању присуствује овлашћени представник.

Непотпуне и неуредне понуде и понуде које садрже услов неће се узимати у разматрање.

Јавно отварање понуда одржаће се дана **04.04.2016**. године у 12 часова и 15 минута (15 минута по истеку времена за предају понуда) на адреси: Београд, ул. Михаила Богићевића број 7, спрат 2. у присуству Комисије формиране одлуком стечајног управника и уз присуство представника свих понуђача. Ако отварању понуда присуствује понуђач лично потребно је да исти поседује и пружи на увид доказ о идентитету (важећа лична карта или пасош). У случају да понуђача заступа овлашћено лице потребно је да исто лице приложи оригинал пуномоћја (овереног пред судом) за заступање на јавном отварању писмених понуда.

Позивају се чланови Одбора поверилаца да присуствују отварању понуда.

Стечајни управник или лице које он овласти отвара понуде тако што:

1. чита правила отварања писмених понуда,
2. отвара писмене понуде,
3. уписује у регистар понуда износ одређен у свакој понуди, имовину на коју се понуда односи, као и потврду о уплаћеном депозиту
4. одржава ред на јавном отварању понуда,
5. потписује записник.

У складу са Националним стандардом број 5, стечајни управник је дужан да ако највиша достављена понуда износи мање од 50% процењене вредности, пре прихватања такве понуде затражи сагласност Одбора поверилаца.

Стечајни управник ће свим понуђачима који су поднели понуде послати обавештење о проглашеном најуспешнијем понуђачу у року предвиђеним Националним стандардом бр. 5. Купопродајни уговор се потписује у **року од 3 радна дана** од дана проглашења најуспешнијег понуђача, под условом да је депозит који је обезбеђен гаранцијом уплаћен на рачун стечајног дужника. Проглашени купац је дужан да уплати преостали износ купопродајне цене у року до **30 дана** од дана потписивања Уговора. Тек након уплате купопродајне цене и добијања потврде од стране стечајног дужника о извршеној уплати у целости, исти стиче право својине над предметом продаје.

Свако лице које је стекло право на учешће у складу са условима прописаним овим огласом, губи право на депозит у складу са Изјавом о губитку права на враћање депозита.

Ако проглашени купац не потпише записник, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита, губи право на повраћај депозита.

Стечајни управник ће без одлагања вратити положени депозит/банкарску гаранцију сваком понуђачу чија понуда буде одбијена у року до 3 дана од проглашења најуспешнијег понуђача.

Имовина се купује у виђеном стању и може се разгледати (уз предходну најаву) након откупа продајне документације, а најкасније до 5 дана пре заказане продаје, сваким радним даном од 10 до 15 часова.

Порези се додају на постигнуту купопродајну цену и падају на терет Купца.

Особа за контакт - овлашћено лице: ст. управник Б. Југовић, контакт тел.: 064/162 00 42